গয়েশ্বরের পুত্রবধূ নিপুণ রায় কারামুক্ত
গাজীপুরের কাশিমপুর কেন্দ্রীয় মহিলা কারাগার থেকে মুক্তি পেয়েছেন বিএনপির জাতীয় নির্বাহী কমিটির সদস্য নিপুণ রায় চৌধুরী।







তিনি বিএনপির স্থায়ী কমিটির সদস্য গয়েশ্বর রায়ের পুত্রবধূ এবং সাবেক প্রতিমন্ত্রী নিতাই চন্দ্র রায় চৌধুরীর মেয়ে।




বিএনপির চেয়ারপারসনের মিডিয়া উইং কর্মকর্তা শায়রুল কবীর খান বলেন, ২০১৮ সালের ১৫ নভেম্বর সন্ধ্যায় ঢাকার নয়াপল্টনের নাইটিংগেল মোড় এলাকা থেকে নিপুণ রায়কে আটক করে ঢাকা মেট্রোপলিটনের গোয়েন্দা পুলিশ।
এর আগের দিন ১৪ নভেম্বর নয়াপল্টনে বিএনপি কার্যালয়ের সামনে পুলিশ ও নেতাকর্মীদের মধ্যে সংঘর্ষ হয়। ওই ঘটনায় পল্টন থানায় নিপুণ রায়সহ বিএনপি নেতাকর্মীদের বিরুদ্ধে তিনটি মামলা দায়ের করে পুলিশ। সর্বশেষ মামলায় সোমবার জামিন পান নিপুণ রায়।
কাশিমপুর কেন্দ্রীয় মহিলা কারাগারের সুপার মো. শাহজাহান জানান, সোমবার রাতে নিপুণ রায় চৌধুরীর জামিনের কাগজপত্র কারাগারে আসে। পরে তা যাচাই-বাছাই করে তাকে মঙ্গলবার বিকাল সাড়ে ৪টার দিকে মুক্তি দেয়া হয়। এর আগে গত বছরের ২২ নভেম্বর ঢাকা কেন্দ্রীয় কারাগার থেকে তাকে এ কারাগারে স্থানান্তর করা হয়।

গাজীপুরের কাশিমপুর কেন্দ্রীয় মহিলা কারাগার থেকে মুক্তি পেয়েছেন বিএনপির জাতীয় নির্বাহী কমিটির সদস্য নিপুণ রায় চৌধুরী।